Nu a primit pensia minimă. O femeie din Iași a ieșit la pensie cu 797 de lei pe lună, după 36 de ani de ani și 9 luni de muncă. Tribunalul care i-a judecat dosarul a ajuns la concluzia că aceasta este suma corectă.
Femeia a ieșit la pensie cu 797 de lei pe lună după 36 de ani și 9 luni de muncă, mult mai mică decât pensia minimă pe țară, care a ajuns de la 1 ianuarie 2024 la 1.281 lei/lună.
Pensionara a chemat anul trecut în judecată Casa de Pensii, notează Ziarul de Iași, solicitând obligarea acesteia la emiterea unei decizii privind pensia sa, care să ia în considerare întreaga contribuție. Aceasta a arătat că se pensionase în 2014, după 36 de ani și 9 luni de muncă, din care 11 ani și 5 luni în grupa întâi. Pensia calculată se ridica la 797 de lei. Singura perioadă neluată în calcul și pe care femeia o invoca erau cinci luni- două în 1982 și două în 1994-1995, când fusese încadrată în grupa întâi și încă una în 2006, când avusese un salariu de 1.020 lei.
De cealaltă parte, reprezentanții Casei Județene de Pensii au precizat că femeia nu contestase decizia de pensionare din 2014 și nici trei decizii de revizuire a pensiei, emise în 2017.
Pensiile din mai au fost plătite mai devreme
Luna mai a adus cu sine o schimbare în calendarul de plată a pensiilor, fondurile fiind disponibile pentru pensionari la începutul lunii, în locul datei obișnuite care era undeva la mijlocul lunii. Această modificare a fost facilitată de un proiect de Hotărâre de Guvern și un Memorandum inițiat la solicitarea premierului Marcel Ciolacu, care a permis plata anticipată a pensiilor înainte de sărbătorile de Paște și 1 mai.
Conform anunțului Ministerului Muncii și Solidarității Sociale, executivul a aprobat cele două acte normative necesare pentru ca plățile să poată fi efectuate în avans. Casa Națională de Pensii Publice (CNPP) a virat sumele necesare către Poșta Română și băncile comerciale partenere până la 30 aprilie, asigurând astfel disponibilitatea fondurilor pentru pensionari la începutul lunii mai.